Oficialusis leidinys L 278 , 23/10/2001 p. 0003 - 0005



Komisijos reglamentas (EB) Nr. 2064/2001 2001 m. spalio 22 d. dėl tam tikrų prekių klasifikacijos Kombinuotojoje nomenklatūroje EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistikos nomenklatūros bei dėl Bendrojo muitų tarifo [1] su paskutiniais pakeitimais, padarytais Komisijos reglamentu (EB) Nr. 1783/2001 [2], ypač jo 9 straipsniu, kadangi: (1) Siekiant užtikrinti vienodą prie minėto reglamento pridėtos Kombinuotosios nomenklatūros taikymą, reikia priimti priemones dėl prekių, nurodytų šio reglamento Priede, klasifikacijos. (2) Reglamentas (EEB) Nr. 2658/87 nustatė bendrąsias taisykles Kombinuotosios nomenklatūros interpretavimui. Šios taisyklės taip pat taikomos bet kokiai kitai nomenklatūrai, kuri yra visiškai arba iš dalies tuo pagrįsta, arba kuri prie to prideda bet kokį papildomą poskyrį, ir kurią sudaro ypatingos Bendrijos nuostatos, siekiant taikyti tarifus ir kitas su prekyba susijusias priemones. (3) Pagal minėtas bendrąsias taisykles, prekės, aprašytos prie šio reglamento pridėtos lentelės 1 stulpelyje, turi būti klasifikuojamos KN kodais, kurie nurodyti 2 stulpelyje, remiantis 3 stulpelyje išdėstytais paaiškinimais. (4) Yra tikslinga laikytis sąlygos, kad Bendrijoje galiojančios priemonės, susijusios su dvigubomis tikrinimo sistemomis ir su pirmesne bei retrospektyvine Bendrijos priežiūra į Bendriją importuojamiems tekstilės gaminiams, privalomai informacijai apie tarifus, kurią paskelbė valstybių narių muitinės, atsižvelgdamos į prekių klasifikaciją Kombinuotojoje nomenklatūroje, ir kuri neatitinka šio reglamento nuostatų, savininkas toliau gali taikyti išlygas 60 dienų, pagal 1992 m. spalio 12 d. Tarybos reglamento (EEB) Nr. 2913/92 12 straipsnio 6 dalies nuostatas, sudarančias Bendrijos muitinės kodeksą [3], su paskutiniais pakeitimais, padarytais Tarybos ir Europos Parlamento reglamentu (EB) Nr. 2700/2000 [4]. (5) Šiame Reglamente numatytos priemonės atitinka Muitinės kodekso komiteto nuomonę, PRIĖMĖ ŠĮ REGLAMENTĄ: 1 straipsnis Prekės, aprašytos pridėtos lentelės 1 stulpelyje, Kombinuotojoje nomenklatūroje klasifikuojamos minėtos lentelės 2 stulpelyje nurodytais KN kodais. 2 straipsnis Su sąlyga, kad Bendrijoje galiojančios priemonės, susijusios su dvigubomis tikrinimo sistemomis ir su pirmesne bei retrospektyvine Bendrijos priežiūra į Bendriją importuojamiems tekstilės gaminiams, privalomai informacijai apie tarifus, kurią paskelbė valstybių narių muitinės, ir kuri neatitinka šio Reglamento nuostatų, pagal Reglamento (EEB) Nr. 2913/92 12 straipsnio 6 dalies nuostatas toliau gali būti taikomas 60 dienų laikotarpis. 3 straipsnis Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2001 m. spalio 22 d. Komisijos vardu Frederik Bolkestein Komisijos narys [1] OL L 256, 1987 9 7, p. 1. [2] OL L 241, 2001 9 11, p. 7. [3] OL L 302, 1992 10 19, p. 1. [4] OL L 311, 2000 12 12, p. 17. -------------------------------------------------- PRIEDAS Aprašymas | KN kodas | Paaiškinimai | (1) | (2) | (3) | Drabužis iki blauzdų (maždaug 128 cm ilgio nugaroje), pagamintas iš viena spalva dažytos, lengvos ir plonos, skaidrios sintetinio pluošto (100 % poliesterio) medžiagos. Drabužis turi apykaklę su atlapais ir ilgomis, siauromis rankovėmis, visa priekinė pusė prasegama, ta dalis sagstoma iš dešinės į kairę nuo apykaklės beveik iki juosmens, ir ji be pamušalo. Medžiaga palenkta aukštyn ir prisiūta taip, kad siūlė ir rankogaliai būtų tiesūs. Drabužis sudarytas iš trijų dalių (dviejų priekyje ir vienos nugaroje), kurios visos susiūtos išilgai. Drabužis turi dvi nedideles siūles nugaroje, kurios tęsiasi nuo pečių plokštumos iki juosmens, o kitos dvi siūlės priekyje tęsiasi nuo krūtinės iki juosmens. (kitas drabužis) (Žiūrėkite nuotrauką Nr. 613) | 62114390 | Klasifikaciją apibrėžė 1 ir 6 bendrosios taisyklės Kombinuotosios nomenklatūros interpretacijai, 1 Pastaba prie 54 Skyriaus, ir 1 bei 8 Pastabos prie 62 Skyriaus, taip pat KN kodai 6211, 621143 ir 62114390. Plona, lengva, skaidri medžiaga neapsaugo nuo oro veiksnių, taigi ji neįtraukta į klasifikaciją kaip apsiaustas 6202 antraštėje. Taip pat žiūrėkite HS Paaiškinamąsias pastabas prie 6101 antraštės. Nepaisant drabužio ilgio, juo negalima vilkėti be kito drabužio, dengiančio apatinę kūno dalį, nes jis nesagstomas žemiau juosmens. Todėl jis nėra suknelė. Taip pat žiūrėkite KN paaiškinamąsias pastabas prie 61044100 iki 61044900 paantraščių. Dėl drabužio ilgio iki blauzdų, klasifikacija pagal 6206 antraštę kaip marškiniams/palaidinei netaikoma. Taip pat žiūrėkite KN Paaiškinamąsias pastabas prie 6106 antraštės. | +++++ TIFF +++++ --------------------------------------------------